साथ देने के लिए कहा शुक्रिया, बोलीं- जल्द आर्या 3 की शूटिंग शुरू करूंगी
Bollywood Actress Sushmita Sen Workout With Ex Ex Boyfriend Rohman Shawl And Daughter Alisah. एक्ट्रेस सुष्मिता सेन ने 5 अप्रैल को सोशल मीडिया पर एक वीडियो शेयर किया, जिसमें वो वर्कआउट करती नजर आ रही हैं। सुष्मिता के साथ उनकी बेटि अलीशा और एक्स बॉयफ्रेंड रोहमन शॉल भी वर्कआउट के दौरान उनका साथ दे रहे हैं।
एक्ट्रेस सुष्मिता सेन ने 5 अप्रैल को सोशल मीडिया पर एक वीडियो शेयर किया, जिसमें वो वर्क आउट करती नजर आ रही हैं। सुष्मिता के साथ उनकी बेटी अलीशा और एक्स बॉयफ्रेंड रोहमन शॉल भी वर्क आउट के दौरान उनका साथ दे रहे हैं।
सुष्मिता ने पिछले महीने पोस्ट शेयर करते हुए हार्ट अटैक की जानकारी दी थी, वहीं एंजियोप्लास्टी के बाद कार्डियोलॉजिस्ट की मंजूरी से सुष्मिता ने बीते दिनों दोबारा वर्क आउट करना शुरू कर दिया है।
सुष्मिता का साथ देने आए एक्स बॉयफ्रेंड रोहमन शॉल 
लेटेस्ट पोस्ट में सुष्मिता ने बताया है कि 36 दिन बाद उन्हें और ज्यादा वर्कआउट करने की परमिशन मिल गई है और वो जल्द ही आर्या 3 की शूटिंग शुरू करने वाली हैं।
सुष्मिता ने अपनी बेटी अलीशा और एक्स बॉयफ्रेंड रोहमन शॉल को उनका हौसला बढ़ाने के लिए शुक्रिया कहा है।
मुझे और ज्यादा ट्रेनिंग की परमिशन मिल गई है
योगा वीडियो शेयर करते हुए सुष्मिता ने लिखा- 36 दिन बीत चुके हैं। मुझे और ज्यादा ट्रेनिंग की परमिशन मिल गई है। मैं जल्द ही जयपुर में आर्या की शूटिंग के लिए निकल रही हूं।’
सुष्मिता ने आगे लिखा- ‘ये लोग मेरे बेहद करीब हैं, जो मेरा साथ दे रहे हैं और मुझे अपने जोन में वापस लाने में ये मेरी मदद कर रहे हैं। अलीशा और रोहमन, मैं तुम लोगों से बहुत प्यार करती हूं।’
यूजर्स बोले- आप लोगों के लिए इंस्पिरेशन हैं
सुष्मिता की पोस्ट पर सोशल मीडिया यूजर्स जमकर रिएक्ट कर रहे हैं। एक यूजर ने लिखा- सुष्मिता आपके अंदर बहुत एनर्जी है। मैं खुद को कमजोर महसूस करता हूं, मैं आपके वीडियोज देखता हूं और इससे मुझसे बहुत ताकत, एनर्जी और पॉजिविटी मिलती है। हमे इंस्पायर करने के लिए शुक्रिया।
दूसरे फैन ने लिखा- ‘क्या आप दोनों रिलेशनशिप में वापस आ गए।’ तीसरे फैन ने लिखा- ‘मैम प्लीज अपनी सेहत का ध्यान रखें। चौथे फैन ने कहा- मैम आप जल्दी ठीक हो जाएं, हम आर्या का इंतजार कर रहे हैं।
कार्डियोलॉजिस्ट की मंजूरी से शुरू किया वर्क आउट 
इससे पहले सुष्मिता सेन ने 7 मार्च को इंस्टाग्राम पर एक तस्वीर शेयर की थी जिसमें वो स्ट्रेचिंग करती नजर आईं थी। होली की शुभकामनाएं देते हुए सुष्मिता ने बताया था कि उनके वर्कआउट को कार्डियोलॉजिस्ट ने अप्रूव कर दिया है।
एंजियोप्लास्टी के बाद 1 मार्च को सुष्मिता को डिस्चार्ज कर दिया गया था। हॉस्पिटल से निकलने के बाद 2 मार्च को सुष्मिता ने खुद सोशल मीडिया पोस्ट के जरिए इसकी जानकारी फैंस से साझा की थी।
शूटिंग के वक्त चेस्ट में हुई थी दिक्कत
सुष्मिता अपने अपकमिंग प्रोजेक्ट की शूटिंग कर रही थी। सेट पर उन्हें थोड़ी दिक्कत महसूस हुई तो वहीं मौजूद एक मेडिकल प्रोफेशनल ने उनके चेस्ट की जांच की। वहां से उन्हें तुरंत हॉस्पिटल ले जाया गया। डॉक्टर ने उन्हें एंजियोप्लास्टी कराने की सलाह दी। इसलिए उन्हें दो-तीन दिन हॉस्पिटल में रहने की जरूरत थी।
95% ब्लॉकेज था
डिस्चार्ज होने के बाद सुष्मिता ने सोशल मीडिया पर लाइव आकर अपने फैंस को शुक्रिया अदा किया। साथ ही उन्होंने बताया कि उनके हार्ट में 95% ब्लॉकेज था। हालांकि जिम, वर्कआउट और हेल्दी लाइफस्टाइल की वजह से उन्हें रिकवर होने में मदद मिली है। एक्ट्रेस कहती हैं कि आजकल बहुत सारे यंग लोगों को हार्ट अटैक आ रहा है। मैं तो उन सभी से कहना चाहती हूं कि सब अपना ख्याल रखें खुद को मॉनिटर करते रहें।
बॉलीवुड की फिटेस्ट एक्ट्रेस में से एक हैं सुष्मिता
सुष्मिता सेन 47 साल की हैं। वे हमेशा फिट रहती हैं। वे बॉलीवुड की सबसे फिट एक्ट्रेस में से एक हैं। सोशल मीडिया पर फिटनेस के वीडियोज भी शेयर करती हैं।